Lav et referat af nedenstående tekst:

Tekst:
Vi har set nærmere på bademoden anno 2014, og meget tyder på, at den er blevet meget dydig. Da TV2/Nord besøgte Blokhus strand torsdag, var det nærmest umuligt at få øje på en topløs på stranden. Når man spørger de unge piger på stranden, kunne de ikke drømme om at smide bikinitoppen. - Jeg føler, at man blotter sig, og at folk kigger på én, siger Pouline Kobbelgaard fra Aalborg. Amalie Søndergaard fra Aalborg er enig. - Det er lidt for blufærdigt for mig, men jeg har stor respekt for dem, der gør det. Det er fedt, at de tør, og at de ikke er flove over hvordan, de ser ud, siger hun. Det er altså ikke som dengang, hvor det var helt normalt at ligge topløs. En af dem, der kan huske det, er Anni Nielsen. - Jeg har selv været med på moden, men det er mange år siden. Det er passé, siger hun. Historiker Steen Poulsen står bag en udstilling on bademoden som den var på stranden ved Blokhus i 1920 og op til nu. Han mener, at bademoden i dag skal ses som et oprør med kvindebevægelsen og pigernes mødre. Du kan se mere til de bare bryster og deres historie i indslaget over artiklen.

Referat:
Engang var det helt naturligt - i dag er det nærmest et særsyn, hvis man ser en kvinde ligge topløs på stranden.